Dobeles Valsts ģimnāzija

Dobeles Valsts ģimnāzija ir vispārējās vidējās izglītības iestāde, kas atrodas Dzirnavu ielā 2  Dobelē. 2024./2025. mācību gadā ģimnāzijas 7.—12. klasēs mācības uzsāka 394 skolēni.

 Izglītības programmas 
 pamatizglītības otrā posma (7.—9. klase) programma.
 vispārējās vidējās izglītības programma.

 Vēsture 
Pirmās ziņas par izglītības iespējām Dobelē ir atrodamas jau 1664. gada skolu vizitācijas dokumentos.
19. gadsimta beigās uzcēla apriņķa skolas ēku Skolas ielā 2.
1921. gada 7. janvārī Dobeles pilsētas dome pieņēma lēmumu atvērt pilsētas vidusskolu, kas sāka darboties pēc 1922. gada 15. martā parakstītā līguma starp Izglītības Ministriju un Dobeles pilsētas valdi. Mācības uzsāka 17 jauniešu.
1927. gadā to pārdēvēja par pilsētas reālo ģimnāziju.
1938. gada 12. jūnijā iemūrēja pamatakmeni tagadējai ģimnāzijas ēkai Dzirnavu ielā 2. 15. jūnijā Dobeles 11. kājnieku pulks uzdāvināja skolai karogu.

Otrā pasaules kara gados jaunuzceltajā skolas ēkā vācu armija ierīkoja kara slimnīcu.
1944. gadā atjaunoja skolas darbību.
Latvijas PSR laikā skolā darbojās radiomezgls, dažādi pulciņi, dramatiskie kolektīvi. Vēlākajos gados skolēniem bija iespēja piedalīties arheoloģiskajos izrakumos Dobeles senkapos un zemgaļu senpilsētā.
1961. gadā Dobeles 1. vidusskolai pievienoja Dobeles astoņgadīgo skolu.

Pēc Latvijas neatkarības atjaunošanas 1991. gada 24. maijā iesvētīja atjaunoto Dobeles ģimnāzijas karogu.
1997. gadā no ģimnāzijas atdalīja sākumskolas un pamatskolas klases, izveidojot Dobeles vidusskolu un Dobeles pilsētas ģimnāziju kā divas atsevišķas mācību iestādes.
2003. gadā 26. jūnijā skola ieguva Valsts ģimnāzijas statusu.

 Skolas nosaukumu maiņa 
 1922.—1927. Dobeles pilsētas vidusskola.
 1927.—1940. Dobeles pilsētas reālā ģimnāzija (saīsināti — Dobeles pilsētas ģimnāzija).
 1940.—1942. Dobeles valsts vidusskola.
 1942.—1952. Dobeles valsts ģimnāzija.
 1952.—1965. Dobeles 1. vidusskola.
 1965.—1990. Roberta Eihes vispārizglītojošā politehniskā darba vidusskola ar ražošanas apmācību (saīsināti Dobeles R. Eihes vidusskola).
 1990.—1995. Dobeles 1. vidusskola.
 1995.—2003. Dobeles pilsētas ģimnāzija.
 no 2003. gada Dobeles Valsts ģimnāzija.

 Direktori 
 Jēkabs Kamols (1922—1926)
 Ernests Francmanis (1926—1935)
 Jānis Jirgens (1935—1946)
 Jānis Miesnieks (1946—1950)
 Erna Veiskate (1950—1953)
 Sigurds Ziemelis (1953)
 Žanis Zobens (1953—1961)
 Bruno Jansons (1961—1965)
 Jānis Skrupskis (1965—1967)
 Oļģerts Zanders (1967—1968)
 Valda Lasmane (1968—1974)
 Laimonis Kublinskis (1974—1985)
 Jānis Nemme (1985—1994)
 Guntis Safranovičs (1994—2003)
 Gundega Bicūze (2003—2008)
 Inese Didže (no 2008. gada)

 Sasniegumi 
Latvijas skolu reitingā Dobeles Valsts ģimnāzijai centralizētajos eksāmenos — 2016. gadā 69,1% (valstī — 49,9%), kas bija 10. labākais rādītājs, Draudzīgā aicinājuma fonda Skolu reitingā 2016. gadā tā ģimnāziju grupā ieguva 1. vietu Latvijā, laikraksta “Neatkarīgā” reitingā “Skola 100” tā ieguva 5. vietu.
2015. gadā Latvijas Universitāte tai piešķīra “Skolu balvu 2015”, bet 2016. gadā arī Rīgas Stradiņa universitātes izteica pateicību par izcili sagatavotiem, zinošiem un mērķtiecīgiem jaunajiem studentiem.
2014. gadā projektā Samsung Skola nākotnei piešķīra iedvesmojošākās komandas titulu un valsts izglītības satura centra Atzinības rakstu par piedāvātajiem inovatīvajiem risinājumiem mācību procesa daudzveidošanā.

 Ārpusklases nodarbības un interešu pulciņi 
 Deju kolektīvi: “Solis” (10.—12.klases) un “Vērdiņš” (7.—9.klases).
 Kori: “Sadziedis” (10.—12.klases) un “Dzirkstele” (7.—9.klases).
 Ansambļi: KPTT (puiši), “Rota” un “Vēja spārni” (meitenes).
 Literāri projekti (dažādu vecumu skolēniem sniedz iespēju izkopt oratora mākslu un padziļināti apgūt latviešu un pasaules literatūru ar drāmas metodēm).
 Sporta spēles (puišiem un meitenēm 7.—12.klasēs).
 Ģitāristu ansamblis (gan iesācējiem, gan tādiem, kuri jau mācījušies vairākus gadus).
 Debates (10.—12.klasēm).
 Robotikas pulciņš (7.—9.klasēm).

Deju kolektīvs „Solis” — augstākā pakāpe 2013. gada XXV Vispārējo Latviešu Dziesmu un XV Deju svētku deju kolektīvu skatē B1 grupā; I pakāpe Dobeles, Auces un Tērvetes novadu izglītības un kultūras iestāžu deju skatē gatavojoties 2015. gada XI Latvijas Skolu jaunatnes dziesmu un deju svētkiem; I pakāpe 2014. gada Dobeles deju apriņķa skatē, Auces novada pašvaldības Atzinības raksts par 2013. gada Dziesmu un Deju svētku ieskandināšanas koncertu; LR Kultūras ministrijas Pateicība par veikumu Dziesmu un Deju svētku tradīcijas stiprināšanā; I pakāpe Dobeles, Auces un Tērvetes novadu izglītības un kultūras iestāžu deju skatē, I pakāpe deju skatē, Kultūrizglītības un nemateriālā mantojuma centrs, Tērvetes novada domes pateicība par piedalīšanos Zemgaļu svētku koncertā „Saule grieza zobentiņu” (2011); Auces novada domes pateicība par piedalīšanos Deju nakts koncertā (2011); I pakāpe deju skatē gatavojoties X Latvijas Skolu Jaunatnes Dziesmu un Deju svētkiem (2010); Latvijas Valsts Prezidenta pateicība (2010). JDK „Vērdiņš” — I pakāpe Dobeles, Auces un Tērvetes novadu izglītības un kultūras iestāžu deju skatē (2014); I pakāpe Dobeles, Auces un Tērvetes novadu izglītības un kultūras iestāžu deju skatē (2013), vokālajam ansamblim — augstākā pakāpe Vokālās mūzikas konkursā „Balsis” (2014), puišu ansamblis KPTT — 3. vieta vīru vokālo ansambļu kategorijā Latvijas XXV VISPĀRĒJO LATVIEŠU DZIESMU UN XV DEJU svētku konkursā (2013), meiteņu vokālajam ansamblim — I. pakāpe vokālās mūzikas konkursā „Balsis” (2012), 7.—9. klašu meiteņu vokālajam ansamblim — I. pakāpe konkursā gatavojoties X Latvijas Skolu Jaunatnes Dziesmu un Deju svētkiem (2010), 10.—12. klašu meiteņu vokālajam ansamblim — I. pakāpe konkursā gatavojoties X Latvijas Skolu Jaunatnes Dziesmu un Deju svētkiem (2010); 10.—12. klašu zēnu vokālajam ansamblim — I. pakāpe konkursā gatavojoties X Latvijas Skolu Jaunatnes Dziesmu un Deju svētkiem (2010); JK “Sadziedis” — Zelta diploms koru konkursā XI Latvijas Skolu jaunatnes dziesmu un deju svētku ietvaros (2015), I. pakāpe Dobeles, Auces un Tērvetes novada izglītības iestāžu koru skatē (2013), I. pakāpe Dobeles apriņķa koru skatē (2012), I. pakāpe koru konkursā, gatavojoties X Latvijas Skolu Jaunatnes Dziesmu un Deju svētkiem (2010); 11. klases skolēniem — II. pakāpe par literāro uzvedumu „Vienpadsmit par Latviju” Skatuves runas un literāro uzvedumu konkursā Zemgalē (2014); komandai — II. vieta svešvalodu konkursā VĢ „Valstis un valodas” (2014), III. vieta Latvijā patriotiskajā spēlē „Jaunie Rīgas sargi” (2012); 9. klases skolēnam Jānim Skrebelam — I. vieta „Dienas” erudīcikas konkursā „Kas notiek” (2010); 12. klases skolēns Reinis Vējiņš izvirzījās starptautiskajā finālā debatēs vācu valodā Jugend debattiert (2014), iznāca jauno autoru darbu grāmata — almanahs „Jaunie spārni” (2014).

Par Zemgales reģiona Zinātniski pētnieciskās konferences laureātiem ar tiesībām studēt ārpus konkursa par valsts finansējumu Latvijas Lauksaimniecības universitātē ieguva D. Rudava, I. Pitkēviča, J.O. Darčiks, K. Eglītis, S. Baļa (2014), Elvisa Katrīna Lambrekse, Nils Meļķerts, Igors Smolkins.

 Tradīcijas 
 Zinību diena
 Iesvētības
 Piedalīšanās Pirmās palīdzības sacensības
 Veco ļaužu diena (paciņu gādāšana)
 Pensionēto skolotāju sveikšana (apsveikumu gatavošana)
 Vispasaules putras diena ar putras vārīšanu (veselīga uztura popularizēšana)
 piedalīšanās spēlē “Gudrs, vēl gudrāks” (Prāta spēļu ietvaros)
 “Sargā savu tēvu zemi” militāri - patriotisks konkurss 10.klašu skolēniem
 Latvijas Republikas proklamēšanas gadadienai veltīts koncerts (novembrī)
 Ziemassvētku pasākums un balle
 Ziemassvētku koncerti (koru koncerts, deju kolektīvu koncerts)
 Barikāžu piemiņas ugunskurs
 Žetonu vakars 12.klasēm un vecākiem
 Publiskās runas konkurss
 Teātra diena un pasākumi dažādu autoru piemiņai
 Latvijas Republikas Neatkarības atjaunošanas dienas pasākumi
 Pēdējā zvana svētki
 Izlaidums
 Klašu mācību ekskursijas visa gada garumā
 Absolventu salidojums (ik pēc 5 gadiem)

 Skolēnu Padomes (SP) organizētie pasākumi 
 Sporta diena
 Skolotāju diena
 Halovīnu mošķu balle
 Ziemassvētku durvju rotāšana
 Modes skate
 Valentīndienas balle
 Eiropas diena

 Atbalsts klasēm un skolēnu vecākiem 
 Klašu mācību ekskursijas visa gada garumā
 Kultūras iestāžu apmeklējums, t.sk. programmas "Skolas soma" ievarā (teātri/koncerti u.tml.)
 Pārgājieni
 Darbs vides labiekārtošanai un sakopšanai (sadarbībā ar AS Latvijas valsts meži dabas parku Tērvetē).
 Klašu sadraudzības vakari
 DJIVC tematiskās nodarbības
 Tikšanās ar absolventiem un Latvijā pazīstamiem cilvēkiem
 Vecāku sapulces, lekcijas 
 Atvērto durvju dienas
 Tematisku dekoru izgatavošana
 Skolas padomes aktivitātes

 Akcijas 
 Atbalsts Ukrainai
 Makulatūras vākšana
 “Veco ļaužu diena” - labdarības pasākums
 Ziedojumi dzīvnieku patversmei
 Piedalīšanās apkārtnes sakopšanā /Lielā talka
 programma "Atbalsts skolai" - bezmaksas piens un augļi

 Cita svarīga informācija 
 Dalība starptautiskos projektos 
2015. — 2016. gadā ģimnāzija īsteno starptautiskus projektus:
 Comenius projekts “Save the Earth, Please!” blogs.
 Erasmus + projekts “The Big Blackout”.
 Erasmus+ projekts individuālā mācību mobilitāte skolu izglītības personālam (Learning Mobility of Individuals School education staff mobility) “Mēs mainīgajā pasaulē”

 Atsauces 

 Ārējās saites 
 Dobeles Valsts ģimnāzijas mājaslapa
 Dobeles Valsts ģimnāzijas Facebook

Kategorija:Ģimnāzijas Latvijā
Kategorija:Skolas Dobelē
Kategorija:Skolas Latvijā
Kategorija:Arhitektūras pieminekļi Latvijā